Finale Afričkog kupa nacija 2013.

**Finale Afričkog kupa nacija 2013.** je bila nogometna utakmica igrana 10. februara 2013. godine na stadionu FNB u Johannesburgu, Južnoafrička Republika. Nigerija je u finalnoj utakmici bila uspješnija od Burkine Faso rezultatom 1-0. Jedini gol na utakmici je postigao Sunday Mba u 40. minuti susreta. Ovo je bila treća šampionska titula za Nigeriju. Glavni sudija utakmice je bio Djamel Haimoudi iz Alžira.

## O finalistima 
Nigerija je u svojoj dosadašnjoj historiji osvojila Afrički kup nacija dva puta: 1980. i 1994. godine, te su poraženi četiri puta: 1984, 1988, 1990. i 2000. Unatoč tome, Nigerija nije bila favorit u finalnoj utakmici protiv Burkine Faso a najveći razlog toga su bile neuspješne kvalifikacije Nigerije za prethodni šampionat 2012. godine. Novi trener Stephen Keshi je doveo nekoliko novih mladih nogometaša u reprezentaciju kao što su Sunday Mba i Godfrey Oboabona iz domaćeg prvenstva te nekoliko nogometaša iz evropskih klubova kao što su Victor Moses, Vincent Enyeama, Emmanuel Emenike, Brown Ideye, John Obi Mikel i Uwa Elderson Echiéjilé koji su bili ključni za nigerijski tim na turniru. Prvu utakmicu na prvenstvu Nigerija je odigrala protiv Burkine Faso. Emmanuel Emenike je u 23. minuti postigao gol za Nigeriju dok je u četvrtoj minuti sudijske nadoknade vremena Alain Traoré dao gol za Burkinu Faso. Drugu utakmicu u grupi Nigerija je odigrala protiv aktuelnog prvaka Zambije. Kao i u prvoj utakmici na prvenstvu, Nigerija je povela golom Emmanuela Emenikea u 57. minuti utakmice. Drugi gol i konačan rezultat na utakmici postigao je Kennedy Mweene pet minuta prije kraja utakmice iz jedanaesterca za Zambiju. Posljednju utakmicu u grupnoj fazi Nigerija je odigrala protiv Etiopije. Golovima Victora Mosesa u 80. i 90. minuti iz jedanaesteraca Nigerija je ostvarila prvu pobjedu na prvenstvu te zbog lošije gol razlike zauzela drugo mjesto u grupi. U četvrtfinalu Nigerija se susrela sa Obalom Slonovačom. Prvi gol na utakmici dvije minute prije kraja prvog poluvremena postigao je Emmanuel Emenike za Nigeriju. Početkom drugog poluvremena izjednačujući gol je postigao Cheick Tioté. Pobjednički gol za Nigeriju je postigao Sunday Mba u 78. minuti utakmice. U polufinalu Nigerija se susrela sa Malijem te zabilježila uvjerljivu pobjedu rezultatom 4-1.

Burkina Faso je u svojoj dosadašnjoj historiji najveći uspjeh postigla igranjem u polufinalu 1998. Nakon što su odigrali neriješeno 1-1 protiv Nigerije u prvoj utakmici šampionata, Burkina Faso je u drugoj utakmici zabilježila ubjedljivu pobjedu protiv Etiopije rezultatom 4-0. Posljednju utakmicu u grupnoj fazi takmičenja Burkina Faso je protiv aktuelnog prvaka Zambije odigrala utakmicu bez golova te zbog bolje gol-razlike osvojila prvo mjesto u grupi. U četvrtfinalu Burkina Faso se susrela protiv Toga. Jedini i pobjednički gol na utakmici za Burkinu Faso je postigao Jonathan Pitroipau 105. minuti utakmice. U polufinalu Burkina Faso i Gana su odigrali neriješeno 1-1 ali je ipak bila uspješnija prilikom izvođenja jedanaesteraca te se prvi put u svojoj historiji plasirala u finale Afričkog kupa nacija.

## Put do finala 
|style="background:#c1e0ff"|Tabela
|colspan=2 valign=top|

|- style="background:#c1e0ff"
|Protivnik
|Rezultat
|Nokaut faza
|Protivnik
|Rezultat
|-
|align=left|
|2–1
|style="background:#c1e0ff"|Četvrtfinale
|align=left|
|1–0
|-
|align=left|
|4–1
|style="background:#c1e0ff"|Polufinale
|align=left|
|1–1 (3-2 pen)
|}

## Finale 
|valign="top"|300px
|valign="top" width="50%"|

|}

## Reference 
## Vanjski linkovi 
* *Afrički kup nacija 2013, rsssf.com*
* *Afrički kup nacija 2013, footballmundial.com*

Finale